title: Rozhodnutie Komisie z 29. júla 1983 o zozname prevádzkární v Austrálii schválených na dovoz čerstvého mäsa do spoločenstva

text:
Dôležité právne oznámenie

|

31983D0384

Úradný vestník L 222 , 13/08/1983 S. 0036 - 0039 Fínske špeciálne vydanie: Kapitola 3 Zväzok 16 S. 0193  Španielske špeciálne vydanie: Kapitola 03 Zväzok 28 S. 0189  Švédske špeciálne vydanie: Kapitola 3 Zväzok 16 S. 0193  Portugalské špeciálne vydanie Kapitola 03 Zväzok 28 S. 0189

		Rozhodnutie Komisiez 29. júla 1983o zozname prevádzkární v Austrálii schválených na dovoz čerstvého mäsa do spoločenstva(83/384/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 72/462/EHS z 12. decembra 1972 o zdravotných problémoch a problémoch veterinárnych kontrol pri dovoze hovädzieho dobytka, ošípaných a čerstvého mäsa z tretích krajín [1] naposledy zmenenú a doplnenú smernicou 83/91/EHS [2], najmä na jej články 4 ods. 1 a 18 ods. 1 písm. a) a b),keďže prevádzkarňam v tretích krajinách nemožno povoliť vývoz čerstvého mäsa do spoločenstva, pokiaľ nesplnia všeobecné a osobitné podmienky ustanovené v smernici 72/462/EHS;keďže Austrália v súlade s článkom 4 ods. 3 smernice 72/462/EHS predložila spoločenstvu zoznam prevádzkární oprávnených na vývoz do spoločenstva;keďže obhliadky uskutočnené na mieste spoločenstvom ukázali, že hygienická úroveň mnohých týchto prevádzkarní je dostatočná, a preto môžu byť zapísané do prvého zoznamu prevádzkarní, z ktorých môže byť povolený dovoz čerstvého mäsa, zostavený podľa článku 4 ods. 1 uvedenej smernice;keďže prípady ďalších prevádzok navrhovaných Austráliou je potrebné opätovne preskúmať na základe doplnených informácií týkajúcich sa ich hygienickej úrovne a schopnosti rýchlo sa prispôsobiť právnym predpisom spoločenstva;keďže medzičasom a kvôli tomu, aby sa zabránilo náhlemu prerušeniu existujúcich obchodných tokov, môže byť týmto prevádzkarňam dočasne povolené pokračovať vo vývoze čerstvého mäsa do tých členských štátov, ktoré sú ochotné ho prijať;keďže bude preto nevyhnutné opätovne preskúmať a v prípade potreby aj zmeniť a doplniť toto rozhodnutie z hľadiska opatrení podniknutých za týmto účelom a dosiahnutých zlepšení;keďže dovoz čerstvého mäsa z prevádzkarní uvedených v zozname, ktorý tvorí prílohu k tomuto rozhodnutiu, naďalej podlieha stanoveným ustanoveniam a všeobecne platným ustanoveniam zmluvy; keďže najmä dovoz určitých kategórií mäsa, ako je mäso s hmotnosťou menšou ako 3 kilogramy alebo mäso obsahujúceho rezíduá určitých látok, na ktoré sa doteraz nevzťahujú pravidlá spoločenstva, alebo sa na ne vzťahujú pravidlá, ktoré je potrebné ďalej zosúladiť, z tretích krajín a ich spätný vývoz do iných členských štátov naďalej podlieha hygienickým právnym predpisom dovážajúceho členského štátu pri rešpektovaní všeobecne platných ustanovení zmluvy;keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 11. Prevádzkarne v Austrálii uvedené v zozname prílohy sa týmto schvaľujú pre dovoz čerstvého mäsa do spoločenstva podľa tejto prílohy.2. Dovoz z prevádzkarní uvedených v odseku 1 naďalej podlieha stanoveným veterinárnym ustanoveniam spoločenstva.Článok 21. Členské štáty zakážu dovoz čerstvého mäsa pochádzajúceho z prevádzkarní, ktoré nie sú uvedené v zozname prílohy.2. Členské štáty však do 30. apríla 1984 naďalej môžu povoľovať dovoz čerstvého mäsa pochádzajúceho z prevádzkarní, ktoré nie sú uvedené v zozname prílohy, avšak boli úradne schválené a navrhnuté austrálskymi orgánmi dňa 7. apríla 1983 podľa článku 4 ods. 3 smernice 72/462/EHS, pokiaľ nebude v súlade s článkom 4 ods. 1 tejto smernice do 1. mája 1984 prijaté protichodné rozhodnutie.Komisia postúpi zoznam týchto prevádzkarní členským štátom.Článok 3Toto rozhodnutie sa bude uplatňovať od 1. októbra 1983.Článok 4Toto rozhodnutie sa preskúma a v prípade potreby zmení a doplní do 1. februára 1984.Článok 5Toto rozhodnutie je adresované členským štátom.V Bruseli 29. júla 1983Za KomisiuPoul Dalsagerčlen Komisie[1] Ú. v. ES L 302, 31.12.1972, s. 28.[2] Ú. v. ES L 59, 5.3.1983, s. 34.--------------------------------------------------PRÍLOHAZOZNAM PREVÁDZKARNÍPrevádzkareň č. | Adresa |1.HOVÄDZIE MÄSOA.Bitúnky a rozrábky7 | CQME Pty. Ltd, Rockhampton, Queensland |135 | Blue Ribbon Export Division, Launceston, Tasmania |151 | Richardson's Meat Industries Ltd, Hobart, Tasmania |170 | Beef City Pty. Ltd, Purrawunda, Queensland |195 | R. J. Gilbertson Pty. Ltd, Longford, Tasmania |239 | Northern Cooperative Meat Company Ltd, Casino, New South Wales |243 | Warwick Bacon Company Ltd, Warwick, Queensland |294 | Teys Bros Pty. Ltd, Beenleigh, Queensland |525 | Tancred Bros, Beaudesert, Queensland |642 | Metro Meat Ltd, Cootamundra, New South Wales |751 | Tasmeats Ltd, Camdale, Tasmania |1352 | Lockyer Valley Abattoir, Grantham, Queensland |B.Bitúnky3 | The Metropolitan Public Abattoir, Brisbane, Queensland |53 | Thomas Borthwick and Sons, Melbourne, Victoria |54 | H. W. Greenham and Sons, Pty. Ltd, Newport, Victoria |155 | Blaney County Council Abattoir, Blaney, New South Wales |218 | Northwest Exports Pty. Ltd, Inverell, New South Wales |533 | Charles David Pty. Ltd, Murray Bridge, South Australia |612 | Associated Meat Processors Pty. Ltd, Wodonga, Victoria |648 | E. G. Green and Sons, Harvey, Western Australia |761 | R. J. Gilbertson Pty. Ltd, Melbourne, Victoria |1265 | G. & K. O'Connor, Export Abattoir, Pty. Ltd, Pakenham, Victoria |1471 | South Australian Meat Corporation, Gepps Cross, South Australia |C.Rozrábky1595 | R. J. Gilbertson Pty. Ltd, Melbourne, Victoria |1618 | Cisco's Meats Pty. Ltd, Melbourne, Victoria |1735 | Western Australian Lamb Marketing Board, Perth, Western Australia |1842 | S. G. Allen, Pty, Ltd, Melbourne, Victoria |1889 | Webb Meat Exports, Pty. Ltd, Melbourne, Victoria |II.OVČIE MÄSOA.Bitúnky a rozrábky151 | Richardson's Meat Industries Ltd, Hobart, Tasmania |B.Bitúnky155 | Blayney County Council Abattoir, Blayney, New South Wales |199 | Thomas Borthwick and Sons (Australasia) Ltd, Albany, Western Australia |423 | S. E. Meat (Aust.) Ltd, Naracoorte, South Australia |533 | Charles David Pty. Ltd, Murray Bridge, South Australia |612 | Associated Meat Processors Pty. Ltd, Wodonga, Victoria |642 | Metro Meat Ltd, Cootamundra, New South Wales |1027 | Linley Valley Meats Pty. Ltd, Wooroloo, Western Australia |1471 | South Australian Meat Corporation, Gepps Cross, South Australia |C.Rozrábky1595 | R. J. Gilbertson Pty. Ltd, Melbourne, Victoria |1614 | Tatiara Meat Co. Pty. Ltd, Bordertown, South Australia |1618 | Cisco's Meats Pty. Ltd, Melbourne, Victoria |1735 | Western Australian Lamb Marketing Board, Perth, Western Australia |1842 | S. G. Allen Pty. Ltd, Melbourne, Victoria |1889 | Webb Meat Exports Pty. Ltd, Melbourne, Victoria |III.SKLADY(iba balené mrazené mäso)45 | Corio Bay Freezers Pty. Ltd, North Geelong, Victoria |47 | Watson and Son Pty. Ltd, Brisbane, Queensland |84 | South Australian Meat Corporation, Gepps Cross, South Australia |132 | P & O Cold Storage Ltd, Brisbane, Queensland |149 | P & O Cold Storage Ltd, Melbourne, Victoria |156 | Snowboy Pty. Ltd, Sydney, New South Wales |198 | A. B. Oxford Pty. Ltd, Melbourne, Victoria |202 | Polar Cold Storage Co., Melbourne, Victoria |216 | T. A. Field, Port Alma, Queensland |253 | Australian Service Cold Storage Pty. Ltd, Sydney, New South Wales |274 C | Moss Vale Cold Store, Moss Vale, New South Wales |292 | Port of Portland Authority, Portland, Victoria |492 | W. Woodmason Cold Storage Pty. Ltd, Sydney, New South Wales |565 | Port Huon Fruit Juices Pty. Ltd, South Hobart, Tasmania |651 | Central Coast Coldstores, West Gosford, New South Wales |1013 | P & O Cold Storage Ltd, Perth, Western Australia |1025 | Port of Devonport Authority, Devonport, Tasmania |1025 A | S. P. Holman Ltd, Devonport, Tasmania |1057 | Marine Board of Burnie, Burnie, Tasmania |1060 | Port Adelaide Freezers Pty. Ltd, Port Adelaide, South Australia |1168 | Frigmobile, Townsville, Queensland |1190 | Rego Cold Storage Pty. Ltd, Scoresby, Victoria |1258 | City Centre Cold Store, Sydney, New South Wales |1277 | Magdem Enterprises, Hobart, Tasmania |1289 | Port of Launceston Authority, Bell Bay, Tasmania |1379 | Doboy Cold Stores Pty. Ltd, Brisbane, Queensland |1380 | Port of Devonport Authority, Devonport, Tasmania |1439 | P & O Australia Ltd (Food City), Brisbane, Queensland |1467 | South Australian Cold Stores Ltd, Dry Creek, South Australia |1487 | Cold Stores of Australia Pty. Ltd, North Freemantle, Western Australia |1617 | Frigmobile, Cairns, Queensland |1625 | Schumacher Ice Cold Pty. Ltd, Brisbane, Queensland |1662 | A. B. Oxford Cold Storage Co. Pty. Ltd, Melbourne, Victoria |1692 | Marine Board of Burnie, Burnie, Tasmania |2095 | Frigmobile, Townsville, Queensland |2180 | P. Manettas Holdings Pty. Ltd, Sydney, New South Wales |2190 | Frigmobile, Pty. Ltd, Sydney, New South Wales |2325 | Adelaide Cold Stores Pty. Ltd, Cavan, South Australia |2514 | Wedgewood Pastries, Sydney, New South Wales |--------------------------------------------------


title: Rozhodnutie Rady (EÚ) 2016/2313 z 8. decembra 2016, ktorým sa niektoré členské štáty oprávňujú prijať v záujme Európskej únie pristúpenie Kórejskej republiky k Haagskemu dohovoru z roku 1980 o občianskoprávnych aspektoch medzinárodných únosov detí

text:
               20.12.2016

               SK

               Úradný vestník Európskej únie

               L 345/59

         ROZHODNUTIE RADY (EÚ) 2016/2313
   z 8. decembra 2016,
   ktorým sa niektoré členské štáty oprávňujú prijať v záujme Európskej únie pristúpenie Kórejskej republiky k Haagskemu dohovoru z roku 1980 o občianskoprávnych aspektoch medzinárodných únosov detí
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 81 ods. 3 v spojení s jej článkom 218,
   so zreteľom na návrh Európskej komisie,
   so zreteľom na stanovisko Európskeho parlamentu (1),
   keďže:

               (1)

               Európska únia si stanovila za jeden zo svojich cieľov presadzovanie ochrany práv dieťaťa, ako sa uvádza v článku 3 Zmluvy o Európskej únii. Opatrenia na ochranu detí pred neoprávneným premiestňovaním alebo zadržiavaním sú zásadnou súčasťou tejto politiky.

               (2)

               Rada prijala nariadenie (ES) č. 2201/2003 (2) („nariadenie Brusel IIa“), ktorého cieľom je chrániť deti pred škodlivými účinkami neoprávneného premiestnenia alebo zadržiavania a stanoviť postupy na zabezpečenie ich bezodkladného návratu do štátu ich obvyklého pobytu, ako aj zabezpečiť pre ne ochranu práv styku a opatrovníckych práv.

               (3)

               Nariadením Brusel IIa sa dopĺňa a posilňuje Haagsky dohovor z 25. októbra 1980 o občianskoprávnych aspektoch medzinárodných únosov detí („Haagsky dohovor z roku 1980“), ktorým sa na medzinárodnej úrovni stanovuje systém povinností a spolupráce medzi zmluvnými štátmi a medzi ústrednými orgánmi a ktorý má za cieľ zabezpečiť bezodkladný návrat neoprávnene premiestnených alebo zadržiavaných detí.

               (4)

               Všetky členské štáty Únie sú zmluvnými stranami Haagskeho dohovoru z roku 1980.

               (5)

               Únia nabáda aj tretie štáty, aby pristúpili k Haagskemu dohovoru z roku 1980, a podporuje správne vykonávanie Haagskeho dohovoru z roku 1980 okrem iného účasťou – spolu s členskými štátmi – v osobitných výboroch, ktoré pravidelne zvoláva Haagska konferencia medzinárodného práva súkromného.

               (6)

               Spoločný právny rámec platný vo vzťahu medzi členskými štátmi Únie a tretími štátmi by mohol byť najlepším riešením citlivých prípadov medzinárodných únosov detí.

               (7)

               V Haagskom dohovore z roku 1980 sa stanovuje, že sa uplatňuje medzi pristupujúcim štátom a zmluvnými štátmi, ktoré vyhlásili, že toto pristúpenie prijali.

               (8)

               Haagsky dohovor z roku 1980 neumožňuje organizáciám regionálnej ekonomickej integrácie, akou je Únia, stať sa jeho zmluvnou stranou. Únia k nemu preto nemôže pristúpiť, a ani uložiť vyhlásenie o prijatí pristupujúceho štátu.

               (9)

               Na základe stanoviska Súdneho dvora Európskej únie 1/13 patria vyhlásenia o prijatí podľa Haagskeho dohovoru z roku 1980 do výlučnej vonkajšej právomoci Únie.

               (10)

               Kórejská republika uložila svoju listinu o pristúpení k Haagskemu dohovoru z roku 1980 dňa 13. decembra 2012. Haagsky dohovor z roku 1980 nadobudol v Kórejskej republike platnosť 1. marca 2013.

               (11)

               Niekoľko členských štátov už pristúpenie Kórejskej republiky k Haagskemu dohovoru z roku 1980 prijalo. Posúdenie situácie v Kórejskej republike viedlo k záveru, že tie členské štáty, ktoré zatiaľ pristúpenie Kórejskej republiky neprijali, sú v pozícii, aby prijali v záujme Únie pristúpenie Kórejskej republiky podľa podmienok Haagskeho dohovoru z roku 1980.

               (12)

               Preto by sa členské štáty, ktoré zatiaľ pristúpenie Kórejskej republiky neprijali, mali oprávniť, aby v záujme Únie uložili svoje vyhlásenia o prijatí pristúpenia Kórejskej republiky v súlade s podmienkami uvedenými v tomto rozhodnutí. Česká republika, Írsko a Litovská republika, ktoré už pristúpenie Kórejskej republiky k Haagskemu dohovoru z roku 1980 prijali, by nemali uložiť nové vyhlásenia o prijatí, keďže existujúce vyhlásenia zostávajú podľa medzinárodného práva verejného v platnosti.

               (13)

               Spojené kráľovstvo a Írsko sú viazané nariadením Brusel IIa, a preto sa zúčastňujú na prijatí a uplatňovaní tohto rozhodnutia.

               (14)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   1.   Členské štáty, ktoré tak ešte neurobili, sa týmto oprávňujú v záujme Únie prijať pristúpenie Kórejskej republiky k Haagskemu dohovoru z 25. októbra 1980 o občianskoprávnych aspektoch medzinárodných únosov detí („Haagsky dohovor z roku 1980“).
   2.   Členské štáty uvedené v odseku 1 uložia najneskôr 9. decembra 2017 vyhlásenie o prijatí v záujme Únie pristúpenia Kórejskej republiky k Haagskemu dohovoru z roku 1980 v tomto znení:

      „[ČLENSKÝ ŠTÁT – úplný názov] vyhlasuje, že prijíma pristúpenie Kórejskej republiky k Haagskemu dohovoru z 25. októbra 1980 o občianskoprávnych aspektoch medzinárodných únosov detí v súlade s rozhodnutím Rady (EÚ) 2016/2313.“

   3.   Každý členský štát informuje Radu a Komisiu o uložení svojho vyhlásenia o prijatí pristúpenia Kórejskej republiky a oznámi Komisii znenie vyhlásenia do dvoch mesiacov od jeho uloženia.
   Článok 2
   Členské štáty, ktoré uložili svoje vyhlásenia o prijatí pristúpenia Kórejskej republiky k Haagskemu dohovoru z roku 1980 pred dátumom prijatia tohto rozhodnutia, neuložia nové vyhlásenia.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 4
   Toto rozhodnutie je určené všetkým členským štátom s výnimkou Českej republiky, Dánskeho kráľovstva, Írska a Litovskej republiky.

      V Bruseli 8. decembra 2016

            Za Radu

            predsedníčka

         L. ŽITŇANSKÁ

      (1)  Stanovisko Európskeho parlamentu z 5. októbra 2016 (zatiaľ neuverejnené v úradnom vestníku).

      (2)  Nariadenie Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, 23.12.2003, s. 1).


title: Rozhodnutie Rady (EÚ) 2015/384 z  2. marca 2015 o uzavretí Dohody o partnerstve v oblasti udržateľného rybolovu medzi Európskou úniou a Senegalskou republikou a jej vykonávacieho protokolu v mene Európskej únie

text:
               10.3.2015

               SK

               Úradný vestník Európskej únie

               L 65/1

         ROZHODNUTIE RADY (EÚ) 2015/384
   z 2. marca 2015
   o uzavretí Dohody o partnerstve v oblasti udržateľného rybolovu medzi Európskou úniou a Senegalskou republikou a jej vykonávacieho protokolu v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 6 druhým pododsekom písm. a) a článkom 218 ods. 7,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Únia a Senegalská repoblika dojednali dohodu o partnerstve v oblasti udržateľného rybolovu (ďalej len „dohoda“) na obdobie piatich rokov s automatickým predlžovaním platnosti, ako aj vykonávací protokol uvedenej dohody (ďalej len „protokol“) na obdobie piatich rokov, ktorými sa plavidlám Únie poskytujú rybolovné možnosti vo vodách, nad ktorými vykonáva Senegalská republika svoju zvrchovanosť alebo jurisdikciu v oblasti rybolovu.

               (2)

               Táto dohoda a tento protokol boli podpísané 20. novembra 2014 v súlade s rozhodnutím 2014/733/EÚ (1) a predbežne sa vykonávajú odo dňa ich podpisu.

               (3)

               Dohoda a protokol by sa mali schváliť.

               (4)

               Dohodou sa zriaďuje spoločný výbor, ktorý je zodpovedný za monitorovanie vykonávania uvedenej dohody. Spoločný výbor môže okrem toho v súlade s protokolom schváliť niektoré zmeny protokolu. S cieľom uľahčiť schvaľovanie takýchto zmien je vhodné splnomocniť Komisiu, aby tieto zmeny mohla za určitých podmienok schvaľovať podľa zjednodušeného postupu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o partnerstve v oblasti udržateľného rybolovu medzi Európskou úniou a Senegalskou republikou a jej vykonávací protokol (2).
   Článok 2
   Predseda Rady v mene Únie vykoná oznámenie podľa článku 16 dohody a článku 13 protokolu.
   Článok 3
   Komisia je pod podmienkou splnenia ustanovení a podmienok stanovených v prílohe oprávnená schvaľovať v mene Únie zmeny protokolu v rámci spoločného výboru.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 2. marca 2015

            Za Radu

            predsedníčka

         D. REIZNIECE-OZOLA

      (1)  Ú. v. EÚ L 304, 23.10.2014, s. 1.

      (2)  Dohoda a protokol boli uverejnené v Ú. v. EÚ L 304, 23.10.2014, s. 3 spolu s rozhodnutím o ich podpise.

      PRÍLOHA

         Rozsah právomoci a postup na stanovenie pozície Únie v spoločnom výbore

                  1.

                  Komisia sa poveruje rokovať so Senegalskou republikou a v príslušných prípadoch a za podmienky, že bude splnený bod 3 tejto prílohy, schváliť zmeny protokolu v súvislosti s týmito otázkami:

                              a)

                              úprava rybolovných možností a stanovenie nových rybolovných možností v súlade s článkom 7 ods. 3 písm. a) dohody a článkami 6 a 7 protokolu;

                              b)

                              rozhodnutie o podrobných pravidlách odvetvovej podpory v súlade s článkom 7 ods. 3 písm. b) dohody a článkom 4 protokolu;

                              c)

                              podmienky (vrátane technických špecifikácií a spôsobov) výkonu rybolovu rybárskymi plavidlami Únie v súlade s článkom 7 ods. 3 písm. c) dohody a prílohou k protokolu.

                  2.

                  Únia v rámci spoločného výboru zriadeného podľa dohody:

                              a)

                              koná v súlade s cieľmi, ktoré sleduje v rámci spoločnej rybárskej politiky;

                              b)

                              koná v súlade so závermi Rady z 19. marca 2012 o oznámení o vonkajšom rozmere spoločnej rybárskej politiky;

                              c)

                              podporuje pozície, ktoré sú v súlade s príslušnými pravidlami prijatými regionálnymi organizáciami pre riadenie rybárstva.

                  3.

                  Ak sa počas zasadnutia spoločného výboru plánuje prijať rozhodnutie o zmene protokolu podľa bodu 1, prijmú sa potrebné kroky, aby sa v pozícii, ktorá sa bude zastávať v mene Únie, zohľadnili najnovšie štatistické, biologické a iné údaje, ktoré boli oznámené Komisii.
                  Na uvedený účel a na základe uvedených údajov predložia útvary Komisie v dostatočnom predstihu pred príslušným zasadnutím spoločného výboru Rade alebo jej prípravným orgánom na posúdenie a schválenie pracovný dokument, v ktorom sa uvedú konkrétne podrobnosti návrhu pozície Únie.
                  V súvislosti s otázkami uvedenými v bode 1 písm. a) schvaľuje Rada navrhnutú pozíciu Únie kvalifikovanou väčšinou hlasov. V ostatných prípadoch sa pozícia Únie navrhnutá v prípravnom dokumente považuje za schválenú, pokiaľ členské štáty v počte, ktorý zodpovedá blokujúcej menšine, nevznesú námietku počas zasadnutia prípravného orgánu Rady alebo do dvadsiatich dní od doručenia prípravného dokumentu, podľa toho, čo nastane skôr. Ak sa vznesie takáto námietka, vec sa predloží Rade.
                  Ak v priebehu ďalších zasadnutí ani na mieste nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom.

                  4.

                  Komisia sa vyzýva, aby v náležitom čase prijala všetky potrebné opatrenia nadväzujúce na rozhodnutie spoločného výboru, a to v príslušných prípadoch vrátane uverejnenia príslušného rozhodnutia v Úradnom vestníku Európskej únie a predloženia návrhu potrebného na vykonanie tohto rozhodnutia.


Dôležité právne oznámenie

|

32004D0112

Úradný vestník L 032 , 05/02/2004 S. 0022 - 0022

		Rozhodnutie Rady a Komisiez 22. decembra 2003o podpísaní Dohody o vedeckej a technickej spolupráci medzi Európskym spoločenstvom a Európskym spoločenstvom pre atómovú energiu na jednej strane a Švajčiarskou konfederáciou na druhej strane(2004/112/ES, Euratom)RADA EURÓPSKEJ ÚNIE,aKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, a najmä na jej článok 170, v súvislosti s prvou vetou, prvým podosekom článku 300 odsek 2,so zreteľom na Zmluvu o založení Európskeho spoločenstva pre atómovú energiu, najmä na jej článok 101 odsek 2,so zreteľom na návrh Komisie,keďže:(1) Komisia v mene spoločenstva dojednala Dohodu o vedeckej a technickej spolupráci so Švajčiarskou konfederáciou;(2) táto dohoda bola 5. septembra 2003 parafovaná zástupcami strán;(3) podľa rozhodnutia Rady týmto sa schvaľuje podpis dohody v mene spoločenstiev v neskoršom termíne;(4) dohoda sa bude uplatňovať na základe reciprocity podľa článku 14 odsek 2 by sa mala predbežne od 1. januára 2004, až do ukončenia postupov jej formálneho uzatvorenia,ROZHODLI TAKTO:Článok 11. Predseda Komisie je oprávnený určiť osobu splnomocnenú na podpísanie Dohody o vedeckej a technickej spolupráci medzi Európskym spoločenstvom a Európskym spoločenstvom pre atómovú energiu na jednej strane a Švajčiarskou konfederáciou na druhej strane v mene Európskeho spoločenstva v neskoršom termíne výlučne na základe rozhodnutia Rady.2. Predseda Rady je oprávnený určiť osobu splnomocnenú na podpísanie Dohody o vedeckej a technickej spolupráci medzi Európskym spoločenstvom a Európskym spoločenstvom pre atómovú energiu na jednej strane a Švajčiarskou konfederáciou na druhej strane v mene Európskeho spoločenstva v neskoršom termíne výlučne na základe rozhodnutia Rady.Článok 2Dohoda o vedeckej a technickej spolupráci medzi Európskym spoločenstvom a Európskym spoločenstvom pre atómovú energiu na jednej strane a Švajčiarskou konfederáciou na druhej strane sa bude uplatňovať na základe reciprocity predbežne od 1. januára 2004 až do ukončenia postupov jej formálneho uzatvorenia.Text dohody je pripojený k tomuto rozhodnutiu.V Bruseli 22. decembra 2003Za RadupredsedaA. MatteolipredsedaR. Prodi--------------------------------------------------


title: 2014/107/EÚ: Rozhodnutie Rady z  11. februára 2014 o podpise v mene Európskej únie Dohody medzi Európskou úniou a Azerbajdžanskou republikou o readmisii osôb s neoprávneným pobytom

text:
               28.2.2014

               SK

               Úradný vestník Európskej únie

               L 59/4

      ROZHODNUTIE RADY

   z 11. februára 2014
   o podpise v mene Európskej únie Dohody medzi Európskou úniou a Azerbajdžanskou republikou o readmisii osôb s neoprávneným pobytom
   (2014/107/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 79 ods. 3 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada poverila Komisiu 19. decembra 2011, aby začala rokovania s Azerbajdžanskou republikou o Dohode medzi Európskou úniou a Azerbajdžanskou republikou o readmisii osôb s neoprávneným pobytom (ďalej len „dohoda“). Rokovania boli úspešne ukončené a dohoda sa parafovala 29. júla 2013.

               (2)

               Dohoda by sa mala v mene Únie podpísať s výhradou jej uzavretia k neskoršiemu dátumu.

               (3)

               V súlade s článkami 1 a 2 Protokolu (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, a bez toho, aby bol dotknutý článok 4 uvedeného protokolu, sa uvedené členské štáty nezúčastňujú na prijatí tohto rozhodnutia a nie sú ním viazané ani nepodliehajú jeho uplatňovaniu.

               (4)

               V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Azerbajdžanskou republikou o readmisii osôb s neoprávneným pobytom s výhradou uzavretia uvedenej dohody (1).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 11. februára 2014

            Za Radu

            predseda

         E. VENIZELOS

      (1)  Text dohody sa uverejní spolu s rozhodnutím o jej uzavretí.


title: Rozhodnutie Rady 2011/71/SZBP z  31. januára 2011 , ktorým sa mení a dopĺňa rozhodnutie Rady 2010/656/SZBP, ktorým sa obnovujú obmedzujúce opatrenia voči Pobrežiu Slonoviny

text:
               2.2.2011

               SK

               Úradný vestník Európskej únie

               L 28/60

         ROZHODNUTIE RADY 2011/71/SZBP
   z 31. januára 2011,
   ktorým sa mení a dopĺňa rozhodnutie Rady 2010/656/SZBP, ktorým sa obnovujú obmedzujúce opatrenia voči Pobrežiu Slonoviny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 29. októbra 2010 prijala rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny (1).

               (2)

               Vzhľadom na závažnosť situácie na Pobreží Slonoviny je potrebné zaradiť ďalšie osoby a subjekty do zoznamu osôb a subjektov, na ktoré sa vzťahujú obmedzujúce opatrenia, uvedeného v prílohe II k rozhodnutiu 2010/656/SZBP,

         PRIJALA TOTO ROZHODNUTIE:
   Článok 1
   V rozhodnutiu 2010/656/SZBP v článku 7 sa odsek 2 nahrádza takto:

      „2.   Ak Rada rozhodne, že na určitú osobu alebo subjekt sa budú uplatňovať opatrenia uvedené v článku 4 ods. 1 písm. b) a v článku 5 ods. 1 písm. b), príslušným spôsobom zmení a doplní prílohu II.“

   Článok 2
   Osoby a subjekty, ktoré sú uvedené v prílohe k tomuto rozhodnutiu, sa dopĺňajú do zoznamu uvedeného v prílohe II k rozhodnutiu 2010/656/SZBP.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 31. januára 2011

            Za Radu

            predsedníčka

         C. ASHTON

      (1)  Ú. v. EÚ L 285, 30.10.2010, s. 28.

      PRÍLOHA

         OSOBY A SUBJEKTY, NA KTORÉ SA VZŤAHUJE ČLÁNOK 2

                  Meno (a prípadné prezývky)

                  Identifikačné informácie

                  Dôvody

                  1.

                  Philippe Henry Dacoury-Tabley

                  Guvernér Centrálnej banky západoafrických štátov (CBEAO); osoba, ktorá sa odmieta podriadiť demokraticky zvolenému prezidentovi; prispieva k financovaniu nezákonnej vlády Laurenta Gbagba.

                  2.

                  Denis N'Gbé

                  Narodený 6. septembra 1956 v Danane;
                  Číslo cestovného pasu: PS-AE/094GD07 (dátum skončenia platnosti: 26. júl 2012)

                  riaditeľ pre Pobrežie Slonoviny v rámci BCEAO: osoba, ktorá sa odmieta podriadiť demokraticky zvolenému prezidentovi; prispieva k financovaniu nezákonnej vlády Laurenta Gbagba.

                  3.

                  Ibrahim Ezzedine

                  Narodený 5. februára 1968 v Bariche (Libanon);
                  Číslo cestovného pasu: 08AB14590 (dátum skončenia platnosti: 4. október 2014)

                  Podnikateľ; prispieva k financovaniu nezákonnej vlády Laurenta Gbagba.

                  4.

                  Roland Dagher

                  Narodený 8. mája 1952 v Bamaku (Mali);
                  Číslo cestovného pasu: PD-AE/075FN01 (dátum skončenia platnosti: 16. január 2011); 08AA15167 (dátum skončenia platnosti: 1. december 2013)

                  Podnikateľ, člen Hospodárskej a sociálnej rady; prispieva k nezákonnému financovaniu Laurenta Gbagba.

                  5.

                  Oussou Kouassi

                  Narodený 1. januára 1956 v Oumé;
                  Číslo cestovného pasu: PD-AE/016EU09 (dátum skončenia platnosti: 31. august 2009); 08 AA80739 (dátum skončenia platnosti: 12. júl 2014)

                  Generálny riaditeľ pre hospodárstvo; osoba, ktorá sa odmieta podriadiť demokraticky zvolenému prezidentovi; prispieva k financovaniu nezákonnej vlády Laurenta Gbagba.

                  6.

                  Ossey Eugène Amonkou

                  Narodený 13. júla 1960 v Akoupé;
                  Číslo cestovného pasu: 04LE10026 (dátum skončenia platnosti: 19. júl 2011)

                  Generálny riaditeľ Národnej investičnej banky (BNI); osoba, ktorá sa odmieta podriadiť demokraticky zvolenému prezidentovi; prispieva k financovaniu nezákonnej vlády Laurenta Gbagba.

      B.   Subjekty

                  Názov (a prípadné iné názvy)

                  Identifikačné informácie

                  Dôvody

                  1.

                  Caisse d’Epargne de Côte d’Ivoire (Sporiteľňa Pobrežia Slonoviny)

                  Ústredie

                              Abidjan-Plateau, Budova SMGL,

                              11 Avenue Joseph Anoma, 01 BP 6889 Abidjan 01 RCI Tel.: +225 20 25 43 00

                              Fax: +225 20 25 53 11 SWIFT: CNCGCIAB - Email: info@caissepargne.ci

                  Prispieva k financovaniu nezákonnej vlády Laurenta Gbagba.

                  2.

                  Banque de l’Habitat de Côte d’Ivoire (BHCI)

                              22 Avenue Joseph Anoma - 01

                              BP 2325 Abidjan 01 Pobrežie Slonoviny

                              Tel.: +225 20 25 39 39 - Fax.: +225 20 22 58 18

                  Prispieva k financovaniu nezákonnej vlády Laurenta Gbagba.


title: 2010/385/: Rozhodnutie Rady z  24. júna 2010 o uzavretí štatútu Medzinárodnej agentúry pre energiu z obnoviteľných zdrojov (IRENA) Európskou úniou

text:
               13.7.2010

               SK

               Úradný vestník Európskej únie

               L 178/17

         ROZHODNUTIE RADY
   z 24. júna 2010
   o uzavretí štatútu Medzinárodnej agentúry pre energiu z obnoviteľných zdrojov (IRENA) Európskou úniou
   (2010/385/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 194 ods. 2 a článok 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               V súlade s rozhodnutím Rady z 19. októbra 2009 sa Štatút Medzinárodnej agentúry pre energiu z obnoviteľných zdrojov (IRENA) (1) (ďalej len „štatút“) v mene Európskeho spoločenstva podpísal 23. novembra 2009.

               (2)

               V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom.

               (3)

               Je vhodné, aby Únia štatút schválila.

               (4)

               V oblastiach, na ktoré sa štatút vzťahuje, má právomoci Únia aj jej členské štáty.

               (5)

               Na základe článku VI bodu C štatútu sú medzivládne organizácie pre regionálnu ekonomickú integráciu, ktoré sa stanú členmi Medzinárodnej agentúry pre energiu z obnoviteľných zdrojov (ďalej len „agentúra IRENA“), povinné uviesť vo vyhlásení rozsah svojich právomocí v oblastiach, na ktoré sa vzťahuje štatút.

               (6)

               Únia by preto mala prijať takéto vyhlásenie o právomociach.

               (7)

               Únia by mala agentúre IRENA platiť ročný príspevok, ktorý vychádza z programu Inteligentná energia – Európa (IEE),

         PRIJALA TOTO ROZHODNUTIE:
   Článok 1
   1.   Týmto sa v mene Únie schvaľuje vyhlásenie o právomociach a jeho text tvorí prílohu k tomuto rozhodnutiu.
   2.   Týmto sa v mene Únie schvaľuje štatút Medzinárodnej agentúry pre energiu z obnoviteľných zdrojov (IRENA) (ďalej len „štatút“) uvedený v prílohe II a jeho text je pripojený k tomuto rozhodnutiu.
   Článok 2
   1.   Týmto sa predseda Rady poveruje určiť osobu(-y) splnomocnenú(-é) uložiť ratifikačnú listinu v mene Únie u vlády Spolkovej republiky Nemecko, ktorá je v zmysle článku XIX a článku XX bodu A depozitárom štatútu, s cieľom vyjadriť súhlas Únie s tým, že tento štatút je pre Úniu záväzný.
   2.   Týmto sa predseda Rady poveruje určiť osobu(-y) splnomocnen(-é) uložiť v mene Únie vyhlásenie o právomociach, ktoré je uvedené v prílohe, v súlade s článkom VI bodom C štatútu.
   Článok 3
   Únia platí Medzinárodnej agentúre pre energiu z obnoviteľných zdrojov ročný príspevok.
   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 24. júna 2010

            Za Radu

            predseda

         J. BLANCO LÓPEZ

      (1)  Vyhlásenie konferencie týkajúce sa autentických verzií štatútu je jeho neoddeliteľnou súčasťou.

      PRÍLOHA

         Vyhlásenie o právomociach

                     1.

                     Podľa článku VI bodu C štatútu má ratifikačná listina alebo listina o pristúpení medzivládnej organizácie pre regionálnu ekonomickú integráciu obsahovať vyhlásenie o rozsahu jej právomocí v oblastiach, na ktoré sa vzťahuje štatút.

                     2.

                     Aj keď sa uznáva status Európskej únie ako člena, vo všeobecnosti majú členské štáty Európskej únie právomoc v súvislosti s bodmi programu, ktoré sa týkajú organizačných záležitosti (napr. právne alebo rozpočtové otázky) a procedurálnych otázok (napr. voľba predsedov, schvaľovanie programu, prijímanie správ).

                     3.

                     V súlade so Zmluvou o fungovaní Európskej únie majú Únia a členské štáty v oblasti energie z obnoviteľných zdrojov tieto právomoci:

                                 —

                                 Únia má výlučnú právomoc, ak sú ustanovenie štatútu agentúry IRENA alebo vykonávací akt uvedeného štatútu potrebné na to, aby mohla Únia vykonávať svoju vnútornú právomoc, alebo ak môžu ustanovenia štatútu agentúry IRENA alebo akt prijatý na účely jeho vykonávania ovplyvniť spoločné pravidlá ustanovené v akte Únie alebo pozmeniť rozsah ich pôsobnosti,

                                 —

                                 ak spoločné pravidlá existujú, ale nie sú ovplyvnené ani nie je pozmenený rozsah ich pôsobnosti, a to najmä v prípadoch ustanovení Únie, v ktorých sa ustanovujú len minimálne normy, právomoc majú členské štáty bez toho, aby bola dotknutá právomoc Únie konať v tejto oblasti,

                                 —

                                 členské štáty majú výlučnú právomoc v záležitostiach, na ktoré sa vzťahuje štatút agentúry IRENA, v súvislosti s ktorými Únia neprijala spoločné pravidlá.

                           Zoznam aktov Únie uvedený ďalej znázorňuje rozsah, v akom Únia vykonáva svoju vnútornú právomoc v tejto oblasti v súlade so Zmluvou o fungovaní Európskej únie. Rozsah právomoci Únie, ktorý vyplýva z týchto aktov, sa musí posúdiť odkazom na konkrétne ustanovenia každého opatrenia, najmä na rozsah, v akom tieto ustanovenia ustanovujú spoločné pravidlá, a na účely určenia existencie výlučnej právomoci Únie odkazom na rozsah, v akom ustanovenia štatútu agentúry IRENA alebo akt prijatý na účely jeho vykonávania môžu ovplyvniť tieto spoločné pravidlá.

                                 —

                                 Smernica Európskeho parlamentu a Rady 2001/77/ES z 27. septembra 2001 o podpore elektrickej energie vyrábanej z obnoviteľných zdrojov energie na vnútornom trhu s elektrickou energiou (Ú. v. ES L 283, 27.10.2001, s. 33).

                                 —

                                 Smernica Európskeho parlamentu a Rady 2003/30/ES z 8. mája 2003 o podpore používania biopalív alebo iných obnoviteľných palív v doprave (Ú. v. EÚ L 123, 17.5.2003, s. 42).

                                 —

                                 Smernica Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES (Ú. v. EÚ L 140, 5.6.2009, s. 16).

                     4.

                     Vykonávanie právomocí, ktoré členské štáty Európskej únie podľa zmlúv preniesli na Úniu, sa z dôvodu svojej povahy neustále mení. Únia si preto vyhradzuje právo vyhlásenie upravovať.

         Štatút Medzinárodnej agentúry pre energiu z obnoviteľných zdrojov
         (IRENA)
         ZMLUVNÉ STRANY tohto štatútu,
         SO ŽELANÍM podporovať rozsiahle a zvýšené zavádzanie a využívanie energie z obnoviteľných zdrojov na účely trvalo udržateľného rozvoja,
         PODNIETENÉ svojou pevnou vierou v rozsiahle príležitosti, ktoré ponúka energia z obnoviteľných zdrojov na riešenie a postupné zmierňovanie problémov energetickej bezpečnosti a kolísavých cien energie,
         PRESVEDČENÉ o dôležitej úlohe, ktorú môže energia z obnoviteľných zdrojov zohrávať v znižovaní koncentrácií skleníkových plynov v atmosfére, čím prispieva k stabilizácii klimatického systému, a pri umožňovaní udržateľného, bezpečného a pozvoľného prechodu na nízkouhlíkové hospodárstvo,
         SO ŽELANÍM posilňovať pozitívny vplyv, ktorý môžu mať technológie v oblasti energie z obnoviteľných zdrojov na stimulovanie udržateľného hospodárskeho rastu a vytváranie pracovných miest,
         MOTIVOVANÉ obrovským potenciálom energie z obnoviteľných zdrojov pri zabezpečovaní decentralizovaného prístupu k energii, najmä v rozvojových krajinách, ako aj prístupu k energii v prípade izolovaných a odľahlých regiónov a ostrovov,
         ZNEPOKOJENÉ vážnymi negatívnymi dôsledkami, ktoré môže mať používanie fosílnych palív a neefektívne používanie tradičnej biomasy na zdravie,
         PRESVEDČENÉ o tom, že energia z obnoviteľných zdrojov môže v kombinácii so zvýšenou energetickou efektívnosťou rastúcou mierou pokrývať očakávaný prudký nárast celosvetových energetických potrieb v nastávajúcich desaťročiach,
         POTVRDZUJÚC svoje želanie zriadiť medzinárodnú organizáciu pre energiu z obnoviteľných zdrojov, ktorá zjednoduší spoluprácu svojich členov a zároveň nadviaže úzku spoluprácu s existujúcimi organizáciami, ktoré podporujú používanie energie z obnoviteľných zdrojov,
         SA DOHODLI TAKTO:

            Článok I

            Zriadenie agentúry

                     A.

                     Zmluvné strany tohto štatútu týmto zriaďujú Medzinárodnú agentúru pre energiu z obnoviteľných zdrojov (ďalej len „agentúra“) v súlade s nasledujúcimi podmienkami.

                     B.

                     Agentúra sa zakladá na zásade rovnosti všetkých svojich členov a pri výkone svojich činností náležite rešpektuje zvrchované práva a právomoci svojich členov.

            Článok II

            Ciele

         Agentúra podporuje, aby sa vo veľkom rozsahu a čoraz viac zavádzali a udržateľným spôsobom využívali všetky formy energie z obnoviteľných zdrojov s prihliadnutím:

                     a)

                     na národné a vnútroštátne priority a výhody, ktoré vyplývajú z kombinácie opatrení v oblasti energie z obnoviteľných zdrojov a v oblasti energetickej efektívnosti, ako aj

                     b)

                     na skutočnosť, že energia z obnoviteľných zdrojov prispieva k ochrane životného prostredia tým, že vďaka nej dochádza k znižovaniu zaťažovania prírodných zdrojov a k znižovaniu odlesňovania, najmä v prípade tropických pralesov, ako aj dezertifikácie a straty biodiverzity; k ochrane klímy; k hospodárskemu rastu a sociálnej súdržnosti vrátane zmierňovania chudoby a udržateľného rozvoja; k prístupu k zdrojom energie a bezpečnosti jej dodávok; k regionálnemu rozvoju a medzigeneračnej zodpovednosti.

            Článok III

            Vymedzenie pojmov

         V rámci tohto štatútu „energia z obnoviteľných zdrojov“ znamená všetky formy energie získavanej udržateľným spôsobom z obnoviteľných zdrojov, medzi ktoré okrem iných patria:

                     1.

                     bioenergia;

                     2.

                     geotermálna energia;

                     3.

                     vodná energia;

                     4.

                     energia z oceánov vrátane prílivovej a odlivovej energie, energie vĺn a oceánskej tepelnej energie;

                     5.

                     solárna energia a

                     6.

                     veterná energia.

            Článok IV

            Činnosti

                     A.

                     Agentúra, ktorá ako centrum excelentnosti pre technológie v oblasti energie z obnoviteľných zdrojov a ako sprostredkovateľ a katalyzátor poskytuje skúsenosti pre praktické uplatňovanie a politiky, ponúka podporu vo všetkých otázkach týkajúcich sa energie z obnoviteľných zdrojov a pomáha krajinám prospešne využívať efektívny rozvoj a transfer vedomostí a technológií, vykonáva nasledujúce činnosti.

                                 1.

                                 Agentúra najmä v prospech svojich členov:

                                             a)

                                             analyzuje, monitoruje a bez záväzkov vo vzťahu k politikám svojich členov systematizuje súčasnú prax týkajúcu sa energie z obnoviteľných zdrojov vrátane politických nástrojov, stimulov, investičných mechanizmov, najlepších postupov, dostupných technológií, integrovaných systémov a vybavenia, ako aj činiteľov týkajúcich sa úspechu a neúspechu;

                                             b)

                                             iniciuje diskusiu a zabezpečuje interakciu s inými vládnymi a mimovládnymi organizáciami a sieťami v tejto i v iných príslušných oblastiach;

                                             c)

                                             svojim členom poskytuje na ich žiadosť príslušné poradenstvo a pomoc v oblasti tvorby politík berúc do úvahy ich individuálne potreby a podnecuje medzinárodné diskusie o politike v oblasti energie z obnoviteľných zdrojov a jej rámcových podmienkach;

                                             d)

                                             zlepšuje transfer príslušných znalostí a technológií a podporuje rozvoj miestnych kapacít a právomocí v členských štátoch vrátane potrebných prepojení;

                                             e)

                                             ponúka svojim členom budovanie kapacít, vrátane školenia a vzdelávania;

                                             f)

                                             poskytuje svojim členom na ich žiadosť poradenstvo v oblasti financovania energie z obnoviteľných zdrojov a podporuje uplatňovanie súvisiacich mechanizmov;

                                             g)

                                             stimuluje a podporuje výskum vrátane výskumu sociálno-ekonomických otázok, výskumné siete, spoločný výskum, vývoj a zavádzanie technológií a

                                             h)

                                             poskytuje informácie o tvorbe a zavádzaní vnútroštátnych a medzinárodných technických noriem týkajúcich sa energie z obnoviteľných zdrojov, a to na základe dôkladného porozumenia prostredníctvom aktívnej účasti na príslušných fórach.

                                 2.

                                 Agentúra okrem toho rozširuje informácie a zvyšuje informovanosť verejnosti o výhodách a možnostiach, ktoré poskytuje energia z obnoviteľných zdrojov.

                     B.

                     Agentúra pri vykonávaní svojich činností:

                                 1.

                                 koná v súlade s cieľmi a zásadami Organizácie Spojených národov na podporu mieru a medzinárodnej spolupráce a s politikami Organizácie Spojených národov, ktoré podporujú udržateľný rozvoj;

                                 2.

                                 prideľuje svoje zdroje tak, aby sa zabezpečilo ich efektívne využívanie s ohľadom na náležité dosahovanie všetkých svojich cieľov a vykonáva svoje činnosti na dosiahnutie čo najväčšieho prínosu pre svojich členov a vo všetkých oblastiach sveta, majúc pritom na pamäti zvláštne potreby rozvojových krajín a odľahlých a izolovaných oblastí a ostrovov;

                                 3.

                                 úzko spolupracuje s existujúcimi inštitúciami a organizáciami a snaží sa s nimi nadväzovať vzájomne výhodné vzťahy, aby sa zamedzilo nadbytočnej duplicite práce, a vychádza zo zdrojov a prebiehajúcich činností vlád, iných organizácií a agentúr zameraných na podporu energie z obnoviteľných zdrojov a dané zdroje a činnosti efektívne a účinne využíva.

                     C.

                     Agentúra:

                                 1.

                                 predkladá svojim členom výročnú správu o svojich činnostiach;

                                 2.

                                 informuje členov o strategickom poradenstve, ktoré poskytla, a

                                 3.

                                 informuje členov o konzultáciách a spolupráci s existujúcimi medzinárodnými organizáciami, ktoré pôsobia v tejto oblasti, a o ich práci.

            Článok V

            Pracovný program a projekty

                     A.

                     Agentúra vykonáva svoje činnosti na základe ročného pracovného programu, ktorý pripravil sekretariát, posúdila rada a prijalo zhromaždenie.

                     B.

                     Okrem svojho pracovného programu môže agentúra po konzultáciách so svojimi členmi, a v prípade nesúhlasu po schválení na zhromaždení, uskutočňovať projekty, ktoré iniciujú a financujú členovia, pod podmienkou, že sú k dispozícii nefinančné zdroje agentúry.

            Článok VI

            Členstvo

                     A.

                     Členstvo je otvorené pre tie štáty, ktoré sú členmi Organizácie Spojených národov, a pre medzivládne organizácie pre regionálnu ekonomickú integráciu, ktoré sú ochotné a schopné konať v súlade s cieľmi a činnosťami ustanovenými v tomto štatúte. Aby medzivládna organizácia pre regionálnu ekonomickú integráciu bola spôsobilá pre členstvo v agentúre, musia ju tvoriť suverénne štáty, z ktorých najmenej jeden je členom agentúry, a ktorej členské štáty postúpili právomoc v najmenej jednej záležitosti patriacej do oblasti pôsobnosti agentúry.

                     B.

                     Takéto štáty a medzivládne organizácie pre regionálnu ekonomickú integráciu sa stanú:

                                 1.

                                 pôvodnými členmi agentúry podpísaním tohto štatútu a uložením ratifikačnej listiny;

                                 2.

                                 ostatnými členmi agentúry uložením listiny o pristúpení po schválení ich žiadosti o členstvo. Členstvo sa považuje za schválené, ak do troch mesiacov po odoslaní žiadosti členom nie je vyjadrený žiadny nesúhlas. V prípade nesúhlasu rozhodne o žiadosti zhromaždenie v súlade s článkom IX bodom H ods. 1.

                     C.

                     V prípade akejkoľvek medzivládnej organizácie pre regionálnu ekonomickú integráciu rozhodnú táto organizácia a jej členské štáty o svojej príslušnej zodpovednosti za plnenie záväzkov podľa tohto štatútu. Organizácia a jej členské štáty nie sú na základe tohto štatútu oprávnené súbežne vykonávať práva vrátane hlasovacích práv. Organizácie uvedené vyššie uvedú v ratifikačnej listine alebo v prístupovej listine rozsah svojich právomocí v otázkach upravených týmto štatútom. Tieto organizácie oznámia vláde, ktorá je depozitárom, aj každú príslušnú zmenu v rozsahu svojich právomocí. Medzivládne organizácie pre regionálnu ekonomickú integráciu v prípade hlasovania o otázkach patriacich do ich právomocí hlasujú s počtom hlasov rovnajúcim sa celkovému počtu hlasov, ktoré možno priznať ich členským štátom, ktoré sú tiež členmi tejto agentúry.

            Článok VII

            Pozorovatelia

                     A.

                     Zhromaždenie môže udeliť štatút pozorovateľa:

                                 1.

                                 medzivládnym a mimovládnym organizáciám, ktoré sú činné v oblasti energie z obnoviteľných zdrojov;

                                 2.

                                 signatárom, ktorí neratifikovali štatút, a

                                 3.

                                 žiadateľom o členstvo, ktorých žiadosť o členstvo bola schválená v súlade s článkom VI bodom B ods. 2.

                     B.

                     Pozorovatelia sa môžu bez hlasovacieho práva zúčastniť na verejných zasadnutiach zhromaždenia a jeho pomocných orgánov.

            Článok VIII

            Orgány

                     A.

                     Ako základné orgány agentúry sa týmto zriaďujú:

                                 1.

                                 zhromaždenie;

                                 2.

                                 rada a

                                 3.

                                 sekretariát.

                     B.

                     Zhromaždenie a rada môžu pod podmienkou schválenia zhromaždením zriadiť také pomocné orgány, ktoré považujú za potrebné na plnenie svojich funkcií v súlade s týmto štatútom.

            Článok IX

            Zhromaždenie

                     A.

                                 1.

                                 Zhromaždenie je najvyšším orgánom agentúry.

                                 2.

                                 Zhromaždenie môže prerokúvať akúkoľvek záležitosť v rozsahu pôsobnosti tohto štatútu alebo záležitosť, ktorá sa týka právomocí a funkcií akéhokoľvek orgánu ustanoveného v tomto štatúte.

                                 3.

                                 Zhromaždenie môže k akejkoľvek takejto záležitosti:

                                             a)

                                             prijímať rozhodnutia a vydávať odporúčania každému takémuto orgánu a

                                             b)

                                             vydávať odporúčania členom agentúry na ich žiadosť.

                                 4.

                                 Zhromaždenie má okrem toho právomoc navrhovať otázky na prerokovanie radou a vyžadovať od rady a sekretariátu správy o všetkých záležitostiach týkajúcich sa fungovania agentúry.

                     B.

                     Zhromaždenie sa skladá zo všetkých členov agentúry. Zhromaždenie sa schádza na pravidelných zasadnutiach raz ročne, ak nerozhodne inak.

                     C.

                     Zhromaždenie zahŕňa jedného zástupcu každého člena. Zástupcov môžu sprevádzať náhradníci a poradcovia. Náklady na účasť delegácie hradí príslušný člen.

                     D.

                     Zasadnutia zhromaždenia sa konajú v sídle agentúry, ak zhromaždenie nerozhodne inak.

                     E.

                     Na začiatku každého pravidelného zasadnutia volí zhromaždenie predsedu a iných funkcionárov podľa potreby s prihliadnutím na rovnomerné geografické zastúpenie. Funkciu vykonávajú do zvolenia nového predsedu a ostatných funkcionárov na nasledujúcom riadnom zasadnutí. Zhromaždenie prijíma svoj rokovací poriadok v súlade s týmto štatútom.

                     F.

                     S výhradou článku VI bodu C má každý člen agentúry na zhromaždení jeden hlas. Zhromaždenie rozhoduje o procedurálnych otázkach jednoduchou väčšinou prítomných a hlasujúcich členov. Rozhodnutia o vecných záležitostiach sa prijímajú konsenzom prítomných členov. V prípade, že konsenzus nie je možné dosiahnuť, považuje sa za dosiahnutý, ak námietky majú najviac dvaja členovia, pokiaľ štatút neustanovuje inak. Ak vznikne problém, či otázka má vecný charakter alebo nie, zachádza sa s ňou ako s vecnou, pokiaľ zhromaždenie konsenzom prítomných členov nerozhodne inak; v prípade, že nie je možné konsenzus dosiahnuť, považuje sa za dosiahnutý, ak námietky majú najviac dvaja členovia. Kvórum pre zhromaždenie tvorí väčšina členov agentúry.

                     G.

                     Zhromaždenie konsenzom prítomných členov:

                                 1.

                                 volí členov rady;

                                 2.

                                 na pravidelných zasadnutiach prijíma rozpočet a pracovný program agentúry predložené radou a má právomoc rozhodovať o zmenách a doplneniach rozpočtu a pracovného programu agentúry;

                                 3.

                                 prijíma rozhodnutia o dohľade nad finančnými politikami agentúry, o rozpočtových pravidlách a iných finančných záležitostiach a volí audítora;

                                 4.

                                 schvaľuje zmeny a doplnenia tohto štatútu;

                                 5.

                                 rozhoduje o zriadení pomocných orgánov a schvaľuje ich mandát a

                                 6.

                                 rozhoduje o povolení hlasovať v súlade článkom XVII bodom A.

                     H.

                     Zhromaždenie konsenzom prítomných členov, a ak ho nemožno dosiahnuť, konsenzom, ktorý sa považuje za dosiahnutý, pokiaľ námietky majú najviac dvaja členovia:

                                 1.

                                 podľa potreby rozhoduje vo veci žiadostí o členstvo;

                                 2.

                                 schvaľuje rokovací poriadok zhromaždenia a rady, ktorý predkladá rada;

                                 3.

                                 prijíma výročnú správu, ako aj iné správy;

                                 4.

                                 schvaľuje uzatvorenie dohôd o všetkých otázkach, záležitostiach alebo bodoch v rozsahu pôsobnosti tohto štatútu a

                                 5.

                                 v prípade nesúhlasu medzi svojimi členmi rozhoduje o doplňujúcich projektoch v súlade s článkom V bodom B.

                     I.

                     Zhromaždenie ustanoví sídlo agentúry a vymenuje generálneho riaditeľa sekretariátu (ďalej len „generálny riaditeľ“) konsenzom prítomných členov, alebo ak nie je možné konsenzus dosiahnuť, tak dvojtretinovou väčšinou hlasov prítomných a hlasujúcich členov.

                     J.

                     Zhromaždenie na svojom prvom zasadnutí podľa potreby prerokuje a schváli všetky rozhodnutia, návrhy dohôd, ustanovenia a usmernenia vypracované prípravnou komisiou v súlade s postupmi hlasovania pre príslušnú otázku podľa článku IX bodov F až I.

            Článok X

            Rada

                     A.

                     Radu tvorí najmenej 11, avšak najviac 21 zástupcov členov agentúry zvolených zhromaždením. Konkrétny počet zástupcov od 11 do 21 zodpovedá nahor zaokrúhlenému ekvivalentu jednej tretiny členov agentúry, ktorý sa vypočítava na základe počtu členov agentúry na začiatku príslušných volieb členov rady. Členovia rady sa volia na základe rotácie podľa ustanovení rokovacieho poriadku zhromaždenia s cieľom zaistiť efektívnu účasť rozvojových a rozvinutých krajín a dosiahnuť spravodlivé a úmerné geografické rozdelenie a efektívnosť práce rady. Členovia rady sa volia na funkčné obdobie dvoch rokov.

                     B.

                     Rada sa schádza dvakrát ročne a jej zasadnutia sa konajú v sídle agentúry, ak rada nerozhodne inak.

                     C.

                     Rada na začiatku každého zasadnutia volí predsedu a podľa potreby iných funkcionárov zo svojich členov na obdobie do ďalšieho zasadnutia. Je oprávnená vypracovať svoj rokovací poriadok. Rokovací poriadok sa musí predložiť zhromaždeniu na schválenie.

                     D.

                     Každý člen rady má jeden hlas. Rada rozhoduje o procedurálnych otázkach jednoduchou väčšinou hlasov svojich členov. Rozhodnutia o vecných otázkach sa prijímajú dvojtretinovou väčšinou hlasov jej členov. Ak vznikne problém, či má otázka vecný charakter alebo nie, zaobchádza sa s ňou ako s vecnou, pokiaľ rada dvojtretinovou väčšinou hlasov svojich členov nerozhodne inak.

                     E.

                     Rada sa zodpovedá zhromaždeniu. Rada vykonáva právomoci a funkcie, ktoré sú jej zverené na základe tohto štatútu, ako aj funkcie delegované zhromaždením. Pritom koná v súlade s rozhodnutiami a s náležitým prihliadnutím na odporúčania zhromaždenia a zaisťuje ich riadne a trvalé uplatňovanie.

                     F.

                     Rada:

                                 1.

                                 napomáha konzultácie a spoluprácu medzi členmi;

                                 2.

                                 prerokúva a zhromaždeniu predkladá návrh pracovného programu a návrh rozpočtu agentúry;

                                 3.

                                 schvaľuje opatrenia pre zasadnutia zhromaždenia vrátane prípravy návrhu programu rokovania;

                                 4.

                                 prerokúva a zhromaždeniu predkladá návrh výročnej správy o činnostiach agentúry a iné správy vypracované sekretariátom podľa článku XI bodu E ods. 3 tohto štatútu;

                                 5.

                                 pripravuje všetky ostatné správy, ktoré môže zhromaždenie vyžadovať;

                                 6.

                                 na základe predchádzajúceho súhlasu zhromaždenia uzatvára v mene agentúry dohody alebo dohovory so štátmi, medzinárodnými organizáciami a medzinárodnými agentúrami;

                                 7.

                                 konkretizuje pracovný program prijatý zhromaždením na účely jeho realizácie zo strany sekretariátu a v rámci limitov prijatého rozpočtu;

                                 8.

                                 je oprávnená predkladať zhromaždeniu záležitosti na posúdenie a

                                 9.

                                 podľa potreby zriaďuje pomocné orgány v súlade s článkom VIII bodom B a rozhoduje o ich mandáte a trvaní.

            Článok XI

            Sekretariát

                     A.

                     Sekretariát pomáha zhromaždeniu, rade a ich pomocným orgánom vo vykonávaní ich funkcií. Vykonáva ostatné funkcie, ktoré sú mu zverené na základe tohto štatútu, ako aj funkcie delegované zhromaždením alebo radou.

                     B.

                     Sekretariát pozostáva z generálneho riaditeľa, ktorý stojí na jeho čele a je vedúcim správnym úradníkom, a podľa potreby z ďalších zamestnancov. Generálneho riaditeľa vymenúva zhromaždenie na odporúčanie rady na štvorročné funkčné obdobie, ktoré možno len jedenkrát obnoviť.

                     C.

                     Generálny riaditeľ zodpovedá zhromaždeniu a rade okrem iného za vymenovanie zamestnancov, ako aj za organizáciu a fungovanie sekretariátu. Prvoradým kritériom pri zamestnávaní zamestnancov a určení podmienok služby je potreba zaistiť najvyššiu úroveň efektívnosti, spôsobilosti a bezúhonnosti. Náležitý zreteľ sa berie na dôležitosť prijímania zamestnancov predovšetkým z členských štátov a s čo najširším geografickým pokrytím, pričom sa prihliada najmä na primerané zastúpenie rozvojových krajín a kladie dôraz na rodovú vyváženosť.
                     Pri príprave rozpočtu sa na navrhované prijímanie zamestnancov uplatňuje zásada, že počet zamestnancov sa udržuje na minime potrebnom pre riadne plnenie povinností sekretariátu.

                     D.

                     Generálny riaditeľ alebo ním určený zástupca sa bez hlasovacieho práva zúčastňuje na všetkých zasadnutiach zhromaždenia a rady.

                     E.

                     Sekretariát:

                                 1.

                                 pripravuje a rade predkladá návrh pracovného programu a návrh rozpočtu agentúry;

                                 2.

                                 plní pracovný program agentúry a jej rozhodnutia;

                                 3.

                                 pripravuje a rade predkladá návrh výročnej správy o činnostiach agentúry a iné správy, ktoré si môže zhromaždenie alebo rada vyžiadať;

                                 4.

                                 poskytuje administratívnu a technickú podporu pre zhromaždenie, radu a ich pomocné orgány;

                                 5.

                                 napomáha komunikáciu medzi agentúrou a jej členmi a

                                 6.

                                 rozosiela strategické poradenstvo poskytnuté členom agentúry v súlade s článkom IV bodom C ods. 2 a pre každé zasadnutie zhromaždenia a rady pripravuje a predkladá správu o strategickom poradenstve agentúry. Správa pre radu zahŕňa tiež plánované strategické poradenstvo týkajúce sa plnenia ročného pracovného programu.

                     F.

                     Generálny riaditeľ ani ostatní zamestnanci pri plnení svojich povinností nežiadajú ani neprijímajú pokyny od žiadnej vlády, ani od akéhokoľvek iného zdroja mimo agentúry. Zdržia sa akéhokoľvek konania, ktoré by mohlo nepriaznivo ovplyvniť ich postavenie medzinárodných úradníkov, ktorí sa zodpovedajú len zhromaždeniu a rade. Každý člen rešpektuje výlučne medzinárodnú povahu povinností generálneho riaditeľa a ostatných zamestnancov a neusiluje sa ich ovplyvniť pri plnení ich povinností.

            Článok XII

            Rozpočet

                     A.

                     Rozpočet agentúry je financovaný z:

                                 1.

                                 povinných príspevkov jej členov, ktoré vychádzajú z hodnotiacej stupnice Organizácie Spojených národov a ktoré určuje zhromaždenie;

                                 2.

                                 dobrovoľných príspevkov a

                                 3.

                                 iných možných zdrojov

                           v súlade s rozpočtovými pravidlami, ktoré zhromaždenie prijíma konsenzom podľa článku IX bodu G tohto štatútu. Rozpočtové pravidlá a rozpočet zaisťujú pevnú finančnú základňu agentúry a zabezpečujú efektívne a účinné uskutočňovanie činností agentúry vymedzených v pracovnom programe. Z povinných príspevkov sa financujú rozhodujúce činnosti a administratívne náklady.

                     B.

                     Návrh rozpočtu agentúry pripravuje sekretariát a predkladá ho rade na posúdenie. Rada ho buď postúpi zhromaždeniu s odporúčaním na schválenie, alebo ho vráti sekretariátu na revíziu a opätovné predloženie.

                     C.

                     Zhromaždenie vymenúva externého audítora, ktorý vykonáva funkciu počas štyroch rokov a môže byť opätovne zvolený. Prvý audítor vykonáva funkciu počas dvoch rokov. Audítor kontroluje účty agentúry a vydáva pripomienky a odporúčania, ktoré považuje za potrebné z hľadiska účinnosti riadenia a vnútorných finančných kontrol.

            Článok XIII

            Právna subjektivita, výsady a imunity

                     A.

                     Agentúra má medzinárodnú právnu subjektivitu. Na území každého člena a s výhradou jeho vnútroštátnych právnych predpisov má vnútroštátnu právnu spôsobilosť potrebnú na vykonávanie svojich funkcií a dosahovanie svojich cieľov.

                     B.

                     Členovia rozhodujú o výsadách a imunitách na základe samostatnej dohody.

            Článok XIV

            Vzťahy s inými organizáciami

         S výhradou schválenia zhromaždením je rada oprávnená uzatvárať v mene agentúry dohody, ktorými sa nadväzujú príslušné vzťahy s Organizáciou Spojených národov a všetkými ostatnými organizáciami, ktorých práca súvisí s prácou agentúry. Ustanovenia tohto štatútu sa nedotýkajú práv a povinností žiadneho člena vyplývajúcich z akejkoľvek existujúcej medzinárodnej zmluvy.

            Článok XV

            Zmeny a doplnenia a vystúpenie, preskúmanie

                     A.

                     Každý člen môže navrhnúť zmeny a doplnenia tohto štatútu. Overené kópie znenia každej navrhnutej zmeny a doplnenia pripraví generálny riaditeľ, ktorý ich rozošle všetkým členom aspoň deväťdesiat dní pred ich prerokovaním na zhromaždení.

                     B.

                     Zmeny a doplnenia nadobudnú platnosť pre všetkých členov:

                                 1.

                                 keď ich schváli zhromaždenie po prerokovaní pripomienok rady ku každej zmene a doplneniu a

                                 2.

                                 potom, čo všetci členovia vyjadria súhlas s tým, že sú viazaní zmenou a doplnením v súlade s ich príslušnými ústavnoprávnymi postupmi. Členovia vyjadria svoj súhlas s tým, že sú viazaní zmenou a doplnením, uložením príslušnej listiny u depozitára uvedeného v článku XX bode A.

                     C.

                     Kedykoľvek po uplynutí piatich rokov odo dňa, keď tento štatút nadobudne platnosť v súlade s článkom XIX bodom D, môže člen vystúpiť z agentúry na základe písomného oznámenia odovzdaného depozitárovi uvedenému v článku XX bode A, ktorý o tom bezodkladne informuje radu a všetkých členov.

                     D.

                     Toto vystúpenie nadobudne účinnosť na konci roka, v ktorom bolo oznámené. Vystúpenie člena z agentúry sa nedotýka jeho zmluvných záväzkov podľa článku V bodu B, ani finančných záväzkov pre rok, v ktorom z agentúry vystupuje.

            Článok XVI

            Riešenie sporov

                     A.

                     Členovia riešia akýkoľvek vzájomný spor týkajúci sa výkladu alebo uplatňovania tohto štatútu pokojnými prostriedkami v súlade s článkom 2 bodom 3 charty Organizácie Spojených národov a na tento účel sa usilujú o riešenie prostriedkami uvedenými v článku 33 bode 1 charty Organizácie Spojených národov.

                     B.

                     Rada môže prispieť k riešeniu sporu akýmikoľvek prostriedkami, ktoré považuje za vhodné, vrátane poskytnutia svojich sprostredkovateľských služieb, výzvy členom sporu, aby začali proces jeho riešenia podľa vlastného výberu, a odporúčania lehoty pre každý dohodnutý postup.

            Článok XVII

            Dočasné pozastavenie práv

                     A.

                     Člen agentúry, ktorý jej dlží finančné príspevky, nemá hlasovacie právo, pokiaľ jeho nedoplatky dosahujú alebo prekračujú sumu jeho príspevkov za predchádzajúce dva roky. Zhromaždenie však môže tomuto členovi povoliť hlasovanie, ak je presvedčené, že príspevky neboli zaplatené pre okolnosti, ktoré sa vymykajú kontrole člena.

                     B.

                     Členovi, ktorý opakovane porušuje ustanovenia tohto štatútu alebo akúkoľvek dohodu uzatvorenú podľa tohto štatútu, môže zhromaždenie na odporúčanie rady pozastaviť uplatňovanie výsad a práv členstva rozhodnutím dvojtretinovej väčšiny prítomných a hlasujúcich členov.

            Článok XVIII

            Sídlo agentúry

         Sídlo agentúry určí zhromaždenie na svojom prvom zasadnutí.

            Článok XIX

            Podpis, ratifikácia, nadobudnutie platnosti a pristúpenie

                     A.

                     Tento štatút sa na ustanovujúcej konferencii otvorí na podpis všetkým štátom, ktoré sú členmi Organizácie Spojených národov, a medzivládnym organizáciám pre regionálnu ekonomickú integráciu, na ktoré sa odkazuje v článku VI bode A. Zostane otvorený na podpis až do dňa, keď nadobudne platnosť.

                     B.

                     Pre štáty a medzivládne organizácie pre regionálnu ekonomickú integráciu vymedzené v článku VI bode A, ktoré nepodpísali tento štatút, je tento štatút otvorený na pristúpenie, keď ich členstvo schváli zhromaždenie v súlade s článkom VI bodom B ods. 2.

                     C.

                     Súhlas byť viazaný týmto štatútom sa vyjadrí uložením ratifikačnej listiny alebo listiny o pristúpení u depozitára. Štáty uskutočnia ratifikáciu tohto štatútu alebo pristúpenie k nemu v súlade so svojimi príslušnými ústavnoprávnymi postupmi.

                     D.

                     Tento štatút nadobudne platnosť tridsiatym dňom po dni uloženia dvadsiatej piatej ratifikačnej listiny.

                     E.

                     Pre štáty alebo medzivládne organizácie pre regionálnu ekonomickú integráciu, ktoré uložili ratifikačnú listinu alebo listinu o pristúpení po nadobudnutí platnosti štatútu, tento štatút nadobudne platnosť tridsiatym dňom po dni uloženia príslušnej listiny.

                     F.

                     Voči žiadnemu ustanoveniu tohto štatútu nemožno vzniesť výhrady.

            Článok XX

            Depozitár, registrácia, autentické znenie

                     A.

                     Ako depozitár tohto štatútu a všetkých ratifikačných listín alebo listín o pristúpení sa týmto určuje vláda Spolkovej republiky Nemecko.

                     B.

                     Tento štatút zaregistruje vláda, ktorá je depozitárom, podľa článku 102 Charty Organizácie Spojených národov.

                     C.

                     Tento štatút vyhotovený v angličtine sa uloží v archívoch vlády, ktorá je depozitárom.

                     D.

                     Vláda, ktorá je depozitárom, zašle riadne overené kópie tohto štatútu vládam štátov a výkonným orgánom medzivládnych organizácií pre regionálnu ekonomickú integráciu, ktoré ich podpísali alebo ktorých členstvo bolo schválené podľa článku VI bodu B ods. 2.

                     E.

                     Vláda, ktorá je depozitárom, bezodkladne informuje všetkých signatárov tohto štatútu o dni každého uloženia ratifikačnej listiny a o dni nadobudnutia platnosti štatútu.

                     F.

                     Vláda, ktorá je depozitárom, bezodkladne informuje všetkých signatárov a členov o dňoch, keď sa štáty alebo medzivládne organizácie pre regionálnu ekonomickú integráciu stanú následne členmi agentúry.

                     G.

                     Vláda, ktorá je depozitárom, bezodkladne rozošle nové žiadosti o členstvo všetkým členom agentúry na posúdenie v súlade s článkom VI bodom B ods. 2.

            NA DÔKAZ TOHO podpísaní splnomocnení zástupcovia riadne poverení na tento účel podpísali tento štatút.
            V Bonne 26. januára 2009 v jednom origináli v anglickom jazyku.


title: Rozhodnutie Európskeho parlamentu (EÚ) 2015/1698 z 29. apríla 2015 k účtovnej závierke Spoločného podniku pre palivové články a vodík za rozpočtový rok 2013

text:
               30.9.2015

               SK

               Úradný vestník Európskej únie

               L 255/384

      ROZHODNUTIE EURÓPSKEHO PARLAMENTU (EÚ) 2015/1698
      z 29. apríla 2015
      k účtovnej závierke Spoločného podniku pre palivové články a vodík za rozpočtový rok 2013
      EURÓPSKY PARLAMENT,

                  —

                  so zreteľom na konečnú účtovnú závierku Spoločného podniku pre palivové články a vodík za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Spoločného podniku pre palivové články a vodík za rozpočtový rok 2013 spolu s odpoveďami spoločného podniku (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória spoločnému podniku za plnenie rozpočtu za rozpočtový rok 2013 (05306/2015 – C8-0049/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 209,

                  —

                  so zreteľom na nariadenie Rady (ES) č. 521/2008 z 30. mája 2008, ktorým sa zakladá Spoločný podnik pre palivové články a vodík (5),

                  —

                  so zreteľom na nariadenie Rady (EÚ) č. 559/2014 zo 6. mája 2014, ktorým sa zakladá Spoločný podnik pre palivové články a vodík 2 (6), a najmä na jeho článok 1 ods. 2 a článok 12,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7),

                  —

                  so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (8),

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0112/2015),

         1.

            schvaľuje účtovnú závierku Spoločného podniku pre palivové články a vodík za rozpočtový rok 2013;

         2.

            poveruje svojho predsedu, aby postúpil toto rozhodnutie výkonnému riaditeľovi Spoločného podniku pre palivové články a vodík 2, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 452, 16.12.2014, s. 67.

         (2)  Ú. v. EÚ C 452, 16.12.2014, s. 68.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 153, 12.6.2008, s. 1.

         (6)  Ú. v. EÚ L 169, 7.6.2014, s. 108.

         (7)  Ú. v. ES L 357, 31.12.2002, s. 72.

         (8)  Ú. v. EÚ L 38, 7.2.2014, s. 2.


title: Rozhodnutie Rady (SZBP) 2017/350 z 27. februára 2017, ktorým sa mení rozhodnutie 2012/642/SZBP o reštriktívnych opatreniach voči Bielorusku

text:
               28.2.2017

               SK

               Úradný vestník Európskej únie

               L 50/81

         ROZHODNUTIE RADY (SZBP) 2017/350
   z 27. februára 2017,
   ktorým sa mení rozhodnutie 2012/642/SZBP o reštriktívnych opatreniach voči Bielorusku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 15. októbra 2012 prijala rozhodnutie 2012/642/SZBP (1).

               (2)

               Na základe preskúmania rozhodnutia 2012/642/SZBP by sa uplatňovanie reštriktívnych opatrení voči Bielorusku malo predĺžiť do 28. februára 2018.

               (3)

               Rada sa okrem toho dohodla, že členské štáty môžu povoliť vývoz biatlonového vybavenia do Bieloruska v súlade s uplatniteľnými ustanoveniami o licenciách.

               (4)

               Rozhodnutie 2012/642/SZBP by sa preto malo zodpovedajúcim spôsobom zmeniť.

               (5)

               S cieľom zabezpečiť, aby boli opatrenia stanovené v tomto rozhodnutí účinné, by toto rozhodnutie malo nadobudnúť účinnosť okamžite,

         PRIJALA TOTO ROZHODNUTIE:
   Článok 1
   Rozhodnutie 2012/642/SZBP sa mení takto:

               1.

               V článku 2 sa dopĺňa tento odsek:
               „3.   Článok 1 sa nevzťahuje na biatlonové vybavenie, ktoré spĺňa špecifikácie vymedzené v pravidlách podujatí a súťaží Medzinárodnej biatlonovej únie (IBU).“

               2.

               Článok 8 sa nahrádza takto:
               „Článok 8
               1.   Toto rozhodnutie sa uplatňuje do 28. februára 2018.
               2.   Toto rozhodnutie je predmetom sústavnej revízie a obnovuje sa alebo sa mení, ak Rada nepovažuje jeho ciele za splnené.“

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 27. februára 2017

            Za Radu

            predseda

         K. MIZZI

      (1)  Rozhodnutie Rady 2012/642/SZBP z 15. októbra 2012 o reštriktívnych opatreniach voči Bielorusku (Ú. v. EÚ L 285, 17.10.2012, s. 1).


title: 2008/511/ES: Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskeho strediska pre monitorovanie rasizmu a xenofóbie za rozpočtový rok 2005

text:
               15.7.2008

               SK

               Úradný vestník Európskej únie

               L 187/92

         ROZHODNUTIE EURÓPSKEHO PARLAMENTU
   z 24. apríla 2007
   o absolutóriu za plnenie rozpočtu Európskeho strediska pre monitorovanie rasizmu a xenofóbie za rozpočtový rok 2005
   (2008/511/ES)
   EURÓPSKY PARLAMENT,
   so zreteľom na konečnú účtovnú závierku Európskeho strediska pre monitorovanie rasizmu a xenofóbie za rozpočtový rok 2005 (1),
   so zreteľom na správu Dvora audítorov o overení ročnej účtovnej závierky Európskeho strediska pre monitorovanie rasizmu a xenofóbie za rozpočtový rok 2005 spolu s odpoveďami strediska (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Rady (ES) č. 1035/97 z 2. júna 1997, ktorým sa zriaďuje Európske stredisko pre monitorovanie rasizmu a xenofóbie (4), a najmä na jeho článok 12a,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0118/2007),

               1.

               udeľuje riaditeľovi Európskeho strediska pre monitorovanie rasizmu a xenofóbie absolutórium za plnenie rozpočtu strediska za rozpočtový rok 2005;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho strediska pre monitorovanie rasizmu a xenofóbie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ C 266, 31.10.2006, s. 46.

      (2)  Ú. v. EÚ C 312, 19.12.2006, s. 93.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. ES L 151, 10.6.1997, s. 1. Nariadenie zmenené a doplnené nariadením (ES) č. 1652/2003 (Ú. v. EÚ L 245, 29.9.2003, s. 33).

      (5)  Ú. v. ES L 357, 31.12.2002, s. 72.
    ---documentbreak---

               15.7.2008

               SK

               Úradný vestník Európskej únie

               L 187/93

         UZNESENIE EURÓPSKEHO PARLAMENTU
   z 24. apríla 2007
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho strediska pre monitorovanie rasizmu a xenofóbie za rozpočtový rok 2005
   EURÓPSKY PARLAMENT,
   so zreteľom na konečnú účtovnú závierku Európskeho strediska pre monitorovanie rasizmu a xenofóbie za rozpočtový rok 2005 (1),
   so zreteľom na správu Dvora audítorov o overení ročnej účtovnej závierky Európskeho strediska pre monitorovanie rasizmu a xenofóbie za rozpočtový rok 2005 spolu s odpoveďami strediska (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Rady (ES) č. 1035/97 z 2. júna 1997, ktorým sa zriaďuje Európske stredisko pre monitorovanie rasizmu a xenofóbie (4), a najmä na jeho článok 12a,
   o zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0118/2007),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok, ktorý sa skončil 31. decembra 2005, poskytuje spoľahlivé informácie a že príslušné transakcie boli ako celok zákonné a správne,

               B.

               keďže Európsky parlament udelil riaditeľovi 27. apríla 2006 absolutórium za plnenie rozpočtu strediska za rozpočtový rok 2004 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vyjadril znepokojenie nad vysokou úrovňou prenosov predovšetkým v hlave I (výdavky na zamestnancov),

                           —

                           vyjadril znepokojenie nad nezrovnalosťami, ktoré zistil Dvor audítorov vo verejných súťažiach a obstarávaní,

         Všeobecné poznámky týkajúce sa väčšiny agentúr EÚ, ktorým sa udeľuje absolutórium samostatne

               1.

               domnieva sa, že stále rastúci počet agentúr Spoločenstva a činnosti niektorých z nich zrejme nezapadajú do všeobecného rámca politiky a že úlohy niektorých agentúr nie sú vždy odrazom skutočných potrieb EÚ ani očakávaní občanov, a konštatuje, že vo všeobecnosti agentúry nemajú vždy dobrý imidž ani dobrý obraz v tlači;

               2.

               vyzýva preto Komisiu, aby definovala všeobecný rámec usmernení pre vytváranie nových agentúr Spoločenstva; aby pred vytvorením akejkoľvek novej agentúry predložila analýzu nákladov a prínosov a zároveň dbala na to, aby nedošlo k zdvojeniu činností medzi agentúrami alebo vzhľadom na úlohy iných európskych organizácií;

               3.

               vyzýva Dvor audítorov, aby predložil svoje stanovisko k analýze nákladov a prínosov pred tým, ako Európsky parlament prijme rozhodnutie;

               4.

               vyzýva Komisiu, aby každých päť rokov predkladala štúdiu o pridanej hodnote, ktorú prináša každá existujúca agentúra; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť takejto agentúry alebo ju zrušili;

               5.

               vzhľadom na rastúci počet regulačných agentúr považuje za poľutovaniahodné, že rokovania o návrhu medziinštitucionálnej dohody o prevádzkovom rámci pre tieto európske regulačné agentúry sa ešte neskončili, a vyzýva príslušné oddelenia Komisie, aby v spolupráci s Dvorom audítorov podnikli všetky kroky potrebné na rýchle dosiahnutie dohody;

               6.

               konštatuje, že zo zodpovednosti Komisie v oblasti rozpočtu vyplýva nevyhnutnosť tesnejšej spätosti agentúr s Komisiou; vyzýva Komisiu a Radu, aby prijali všetky potrebné kroky, na základe ktorých sa Komisii do 31. decembra 2007 prizná blokujúca menšina v dozorných orgánoch regulačných agentúr, pričom pri zriaďovaní nových agentúr sa s týmto nástrojom bude od začiatku počítať;

               7.

               vyzýva Dvor audítorov, aby do svojej výročnej správy doplnil novú kapitolu venovanú všetkým agentúram, ktorým sa udeľuje absolutórium v rámci účtov Komisie, s cieľom poskytnúť oveľa jasnejší obraz o tom, ako agentúry využívajú finančné prostriedky EÚ;

               8.

               pripomína zásadu, podľa ktorej všetky agentúry Spoločenstva bez ohľadu na to, či dostávajú dotácie, podliehajú udeleniu absolutória Európskym parlamentom, a to aj v prípadoch, keď je podľa ich zakladajúceho textu do tohto procesu zapojený iný orgán, ktorý udeľuje absolutórium;

               9.

               vyzýva Dvor audítorov, aby vykonal audity výkonnosti všetkých agentúr a podal o nich správu príslušným výborom Európskeho parlamentu vrátane Výboru pre kontrolu rozpočtu;

               10.

               poznamenáva, že počet agentúr neustále rastie a že v súlade s politickou zodpovednosťou Komisie za fungovanie agentúr, ktorá v značnej miere presahuje obyčajnú logistickú podporu, je stále viac potrebné, aby generálne riaditeľstvá Komisie poverené zriaďovaním a kontrolou agentúr vytvorili spoločný postup pre všetky agentúry; domnieva sa, že vytvorenie podobnej štruktúry, akú agentúry vytvorili na koordináciu s príslušnými generálnymi riaditeľstvami, by bolo pragmatickým krokom k zjednoteniu postupu Komisie vo všetkých otázkach týkajúcich sa agentúr;

               11.

               vyzýva Komisiu, aby zlepšila administratívnu a technickú podporu agentúr, pričom zohľadní rastúcu komplexnosť administratívnych pravidiel Spoločenstva a technických problémov;

               12.

               konštatuje, že v žiadnej agentúre Spoločenstva neexistuje disciplinárny orgán, a vyzýva oddelenia Komisie, aby podnikli potrebné opatrenia na rýchle zavedenie takéhoto mechanizmu;

               13.

               víta podstatné zlepšenie koordinácie medzi agentúrami EÚ, ktoré im umožňuje riešiť opakujúce sa problémy a zefektívňuje ich spoluprácu s Komisiou a Európskym parlamentom;

               14.

               domnieva sa, že vytvorenie spoločného podporného oddelenia viacerými agentúrami s cieľom zosúladiť informačné systémy finančného riadenia so systémami Komisie je opatrením, v ktorom treba pokračovať a ktoré treba rozšíriť;

               15.

               vyzýva agentúry, aby zlepšili spoluprácu a porovnávanie so subjektmi v príslušných sektoroch; podporuje Komisiu, aby prijala opatrenia, ktoré uzná za vhodné, na pomoc agentúram pri vylepšovaní ich imidžu a zvyšovaní prehľadnosti ich činností;

               16.

               žiada Komisiu, aby predložila návrh na zjednotenie spôsobu podávania výročných správ agentúrami a aby stanovila ukazovatele výkonnosti, ktoré by umožňovali porovnať efektívnosť práce jednotlivých agentúr;

               17.

               vyzýva agentúry, aby na začiatku každého roka oznámili ukazovatele výkonnosti, podľa ktorých by sa dala hodnotiť ich činnosť;

               18.

               vyzýva všetky agentúry, aby viac využívali ciele SMART, čo by malo viesť k reálnejšiemu plánovaniu a plneniu cieľov;

               19.

               súhlasí s Dvorom audítorov, že Komisia tiež nesie zodpovednosť za (finančné) hospodárenie agentúr; nalieha preto na Komisiu, aby monitorovala a v prípade potreby usmernila a pomáhala manažmentu rôznych agentúr, najmä pokiaľ ide o správne uplatňovanie postupov verejného obstarávania, transparentnosť postupov prijímania zamestnancov, riadne finančné hospodárenie (nedostatočné využívanie prostriedkov a prekročenie rozpočtu) a predovšetkým správne uplatňovanie pravidiel týkajúcich sa rámca vnútornej kontroly;

               20.

               domnieva sa, že program práce agentúr by mal vyjadrovať ich príspevok z funkčného a merateľného hľadiska a mali by sa plne zohľadňovať normy vnútornej kontroly Komisie;

         Osobitné poznámky

               21.

               konštatuje, že hoci bola miera prijatých záväzkov pre rozpočtové prostriedky na rozpočtový rok 2005 vyššia ako 90 %, zistilo sa, že viac ako 50 % záväzkov pri administratívnych výdavkoch bolo prenesených a objem zrušených rozpočtových prostriedkov, ktoré boli prenesené z predchádzajúceho roka, bol vo všeobecnosti vysoký (od 15 % do 25 % v závislosti od príslušnej hlavy rozpočtu); vyzýva stredisko, aby zlepšilo plánovanie svojich výdavkov a spôsob, akým monitoruje ich uskutočňovanie; zdôrazňuje, že presuny medzi rozpočtovými riadkami musia byť opodstatnené a zdokumentované v súlade s platnými predpismi;

               22.

               poznamenáva, že hoci sa to v rozpočtových pravidlách strediska predpokladá, nezaviedlo sa riadenie podľa činností v súlade s postupom použitým vo všeobecnom rozpočte, ktorého cieľom je zlepšiť monitorovanie výkonnosti; vyzýva stredisko, aby predložilo pracovný plán strediska, v ktorom bude vyjadrený príspevok strediska z hľadiska prevádzkových úloh a merateľným spôsobom;

               23.

               konštatuje, že stredisko nemá systém na plánovanie a riadenie nákupu vybavenia a nevykonáva pravidelnú kontrolu inventára, hoci takého kontroly by zlepšili spoľahlivosť inventúrnych súpisov; vyzýva stredisko, aby túto situáciu vyriešilo;

               24.

               konštatuje, že systém vnútornej kontroly strediska má rozličné nedostatky: napríklad skutočnosť, že finančné postupy zavedené povoľujúcim úradníkom sa neopísali, systémy, v rámci ktorých povoľujúci úradník a jeho zástupcovia podávajú informácie účtovníkovi, účtovník osobitne nepotvrdil a zásada oddelenosti povinností povoľujúceho úradníka a účtovníka sa striktne nedodržala, najmä pokiaľ ide o oddelenie povinností súvisiacich so začatím a overovaním operácií; vyzýva stredisko, aby vo vzťahu k záväzkom priradilo kritériá riadneho finančného hospodárenia k zoznamu oblastí, ktoré pokrývajú kontroly ex ante;

               25.

               vyzýva stredisko, aby v plnom rozsahu uplatňovalo pravidlo, podľa ktorého musia mať členovia výberovej komisie rovnakú alebo vyššiu platovú triedu ako príslušné voľné pracovné miesto;

               26.

               konštatuje, že výzvy na predkladanie ponúk vydané strediskom neobsahujú veľa informácií o minimálnej úrovni kvality, ktorú musia ponuky obsahovať, a vyrovnanosti cenových faktorov; vyzýva stredisko, aby dôsledne uplatňovalo pravidlá verejnej súťaže.

      (1)  Ú. v. EÚ C 266, 31.10.2006, s. 46.

      (2)  Ú. v. EÚ C 312, 19.12.2006, s. 93.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. ES L 151, 10.6.1997, s. 1. Nariadenie zmenené a doplnené nariadením (ES) č. 1652/2003 (Ú. v. EÚ L 245, 29.9.2003, s. 33).

      (5)  Ú. v. ES L 357, 31.12.2002, s. 72.

      (6)  Ú. v. EÚ L 340, 6.12.2006, s. 80.


title: Rozhodnutie Rady zo 16. marca 2000 o schválení Zmluvy o autorských právach WIPO a Zmluvy WIPO o výkone a fonogramoch v mene Európskeho spoločenstva

text:
Dôležité právne oznámenie

|

32000D0278

Úradný vestník L 089 , 11/04/2000 S. 0006 - 0007

		Rozhodnutie Radyzo 16. marca 2000o schválení Zmluvy o autorských právach WIPO a Zmluvy WIPO o výkone a fonogramoch v mene Európskeho spoločenstva [1](2000/278/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na článok 47 ods. 2, články 55 a 95 v súvislosti s prvou vetou článku 300 ods. 2 a druhého pododseku článku 300 ods. 3,so zreteľom na návrh Komisie [2],so zreteľom na súhlas Európskeho parlamentu [3],keďže:(1) WIPO Zmluva o autorských právach (WCT) a Zmluva o výkone a fonogramoch (WPPT) prijatá v Ženeve 20. decembra 1996 pod záštitou Svetovej organizácie pre intelektuálne vlastníctvo napomôže zaistiť vyváženú úroveň ochrany pre prácu a ostatné predmetné činnosti súčasne s povolením verejného prístupu k materiálom dostupným cez sieť.(2) Právomoc spoločenstva uzatvárať alebo pristupovať k medzinárodným dohodám alebo zmluvám sa neodvodzuje explicitne od povolenia podľa Zmluvy, ale sa môže takisto odvádzať od iných ustanovení Zmluvy a od aktov prijatých podľa ustanovení inštitúciami spoločenstva.(3) Predmet WTC a WPPT spadá pod veľký rozsah v rámci možností smerníc spoločenstva týkajúcich sa tejto oblasti.(4) Vyplýva, že schválenie WCT a WPPT je záležitosťou spoločenstva aj členských štátov.(5) WCT a WPPT by sa preto mali schváliť v mene spoločenstva s ohľadom na záležitosti v rámci svojej právomoci.(6) Na základe konečného uzavretia spoločenstvo už podpísalo WCT a WPPT.(7) Uloženie dokumentov o schválení spoločenstvom sa uskutoční podľa možnosti súčasne s uložením ratifikačných dokumentov členskými štátmi,ROZHODLA TAKTO:Článok 11. Týmto sa v mene spoločenstva schvaľuje WIPO Zmluva o autorských právach (WCT) s ohľadom na záležitosti v rámci svojej právomoci.2. Týmto sa v mene spoločenstva schvaľuje WIPO Zmluva o výkone a fonogramoch (WPPT) s ohľadom na záležitosti v rámci svojej právomoci.3. Texty zmlúv sú pripojené k tomuto rozhodnutiu.Článok 2Predseda Rady sa týmto oprávňuje uložiť dokumenty o uzavretí spolu s generálnym riaditeľom Svetovej organizácie duševného vlastníctva v deň, ktorým sú členské štáty povinné prijať opatrenia schválené Európskym parlamentom a Radou nevyhnutné na prispôsobenie existujúcej legislatívy spoločenstva k záväzkom vyplývajúcim z WTC a WPPT.Článok 31. Komisia je týmto oprávnená zastupovať spoločenstvo na zasadnutiach zhromaždení uvedených vo WCT a WPPT.2. O všetkých záležitostiach v rámci sfér právomocí spoločenstva rokuje Komisia na zhromaždeniach WCT a WPPT v mene spoločenstva v súlade s uplatniteľnými pravidlami Zmluvy ES, najmä s článkom 300.3. Stanovisko, ktoré spoločenstvo prijme v rámci zhromaždení, pripraví relevantná pracovná skupina.V Bruseli 16. marca 2000Za RadupredsedaF. Seixas da Costa[1] Dve vyjadrenia týkajúce sa tohto rozhodnutia sú uvedené v Ú. v. ES C 103, 11.4.2000, s. 1.[2] Ú. v. ES C 165, 30.5.1998, s. 8.[3] Súhlas zo 16. februára 2000 (zatiaľ neuverejnený v úradnom vestníku).--------------------------------------------------


title: 2005/668/ES: Rozhodnutie Komisie z 22. septembra 2005, ktorým sa vyhlasuje začatie činnosti Regionálnej poradnej rady pre severozápadné vody v rámci spoločnej politiky rybného hospodárstva

text:
               24.9.2005

               SK

               Úradný vestník Európskej únie

               L 249/18

         ROZHODNUTIE KOMISIE
   z 22. septembra 2005,
   ktorým sa vyhlasuje začatie činnosti Regionálnej poradnej rady pre severozápadné vody v rámci spoločnej politiky rybného hospodárstva
   (2005/668/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 2004/585/ES z 19. júla 2004, ktorým sa zriaďujú regionálne poradné rady v rámci spoločnej politiky v oblasti rybolovu (1), a najmä na jeho článok 3 ods. 3,
   so zreteľom na odporúčanie, ktoré 27. júna 2005 doručilo Írsko v mene Belgicka, Francúzska, Írska, Holandska, Španielska a Spojeného kráľovstva,
   keďže:

               (1)

               Nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (2) a rozhodnutie 2004/585/ES stanovujú rámec zriadenia a činnosti regionálnych poradných rád.

               (2)

               V článku 2 rozhodnutia 2004/585/ES sa zriaďuje Regionálna poradná rada pre severozápadné vody v zemepisných oblastiach V (s výnimkou Va a len vody ES v oblasti Vb), VI a VII Medzinárodnej rady pre výskum morí (ICES) (3).

               (3)

               V súlade s článkom 3 ods. 1 rozhodnutia 2004/585/ES zástupcovia sektora rybného hospodárstva a ostatných záujmových skupín predložili Belgicku, Francúzsku, Írsku, Holandsku, Španielsku a Spojenému kráľovstvu žiadosť týkajúcu sa činnosti tejto regionálnej poradnej rady.

               (4)

               Na základe článku 3 ods. 2 rozhodnutia 2004/585/ES príslušné členské štáty preskúmali, či žiadosť týkajúca sa Regionálnej poradnej rady pre severozápadné vody je v súlade s ustanoveniami uvedeného rozhodnutia. Dotknuté členské štáty doručili 27. júna 2005 Komisii odporúčanie týkajúce sa uvedenej regionálnej poradnej rady.

               (5)

               Komisia na základe rozhodnutia 2004/585/ES a cieľov a zásad spoločnej politiky v oblasti rybolovu posúdila žiadosť zúčastnených strán aj odporúčanie členských štátov a dospela k záveru, že Regionálna poradná rada pre severozápadné vody môže začať svoju činnosť,

         ROZHODLA TAKTO:
   Jediný článok
   Regionálna poradná rada pre severozápadné vody, zriadená článkom 2 ods. 1 písm. d) rozhodnutia 2004/585/ES, začne svoju činnosť od 26. septembra 2005.

      V Bruseli 22. septembra 2005

            Za Komisiu

         Joe BORG

            člen Komisie

      (1)  Ú. v. EÚ L 256, 3.8.2004, s. 17.

      (2)  Ú. v. ES L 358, 31.12.2002, s. 59.

      (3)  Ako sú definované v nariadení (EHS) č. 3880/91 zo 17. decembra 1991 o predkladaní štatistických údajov o jednotlivých výboroch členských štátov vykonávajúcich rybolov v severovýchodnom Atlantiku (Ú. v. ES L 365, 31.12.1991, s. 1).